પોતાની લોકપ્રિયતામાં એકાએક થયેલા વધારાનાં કારણોની ચર્ચા કરતાં નવાઝુદ્દીન કહે છે, ‘હવે હિન્દી ફિલ્મ-ઇન્ડસ્ટ્રીમાં થોડો ફેરફાર થઈ રહ્યો છે. હવે ખૂબસૂરત કિરદારોની સાથોસાથ સશક્ત ઍક્ટરોની પણ જરૂર પડે છે એને કારણે મારા જેવા બદસૂરત ઍક્ટરો માટે પણ તક ઊભી થઈ છે. હવે લેખકો હીરો અને હિરોઇન સિવાય બીજાં પાત્રોને ધ્યાનમાં રાખીને પટકથા લખતા થયા છે. હું સાયન્સ ગ્રૅજ્યુએટ છું અને મેં કેટલોક સમય નોકરી પણ કરી છે. મેં જ્યારે મારા પરિવારને મારી ઍક્ટર બનવાની ઇચ્છા વિશે જણાવ્યું ત્યારે તેમને બહુ આશ્ચર્ય થયું હતું, પણ મેં મારી ઇચ્છા પૂરી કરવા માટે નૅશનલ સ્કૂલ ઑફ ડ્રામામાં અભ્યાસ પણ કર્યો હતો.’